 Aịzaya 58  Were oké olu tie mkpu; emechila ọnụ. Mee ka olu gị dasie ụda ike dị ka opi. Gwa ndị m nnupụisi ha, gwakwa ụlọ Jekọb mmehie ha.Nagbanyeghị nke ahụ, ọ bụ m ka ha nọ na-achọ kwa ụbọchị. Ha na-ekwukwa na ọ na-atọ ha ụtọ ịmara ụzọ m, dị ka mba nke na-eme ezi omume, nke na-ahapụghịkwa ikpe ziri ezi nke Chineke ha, ha nọ na-arịọ m ka m kpeere ha ikpe ezi omume, na-abịarukwa Chineke nso, bụ onye ihe ya na-atọ ha ụtọ,Gịnị mere anyị ji buo ọnụ ma ị hụghị ya, gịnịkwa mere anyị ji mekpaa mkpụrụ obi anyị ahụ ma ị maghị?Unu na-ebu ọnụ iji na-ese okwu ma na-alụ ọgụ, nakwa iji na-akụ ajọ ọkpọ. Ọ bụ na unu anọghị na-ebu ọnụ ma na-eche na ọ bụ mgbe a ga-anọ nelu nụ olu unu?Ibu ọnụ nke m chọrọ ò kwesịrị ịdị otú a, ya bụ, ụbọchị mmadụ na-emekpa mkpụrụ obi ya ahụ, ụbọchị mmadụ na-ehulata isi ya dị ka ahịhịa amị, gbasaa ákwà iru uju, kposaakwa ntụ ka ha bụrụ ihe ndina ya? Ọ bụ ihe a ka unu na-akpọ ibu ọnụ na ụbọchị dị Jehova mma?Ọ bụghị nke a bụ ụdị ibu ọnụ m chọrọ? Ịtọpụ agbụ ajọ omume, ịtọpụ eriri e ji kegide osisi yok, na ịhapụ ndị a na-echi ọnụ nala ka ha nwere onwe ha, nakwa ka unu gbajie osisi yok niile?Ọ bụghị ka i kenye onye agụụ na-agụ ihe oriri, ka ị kpọbatakwa ndị nọ nahụhụ na ndị na-enweghị ebe obibi nụlọ gị? Ọ bụrụ na ị hụ onye gba ọtọ, ka i yiwe ya uwe, ka ị gharakwa izopụ onwe gị nebe onye ikwu gị nọ?Mgbe ahụ ka ìhè gị ga-enwupụta dị ka chi ọbụbọ; ị ga-agbakekwa ngwa ngwa. Ezi omume gị ga-ebutere gị ụzọ; ebube Jehova ga-ekpekwara gị azụ.Mgbe ahụ ka ị ga-akpọku Jehova, ya aza; ị ga-eti mkpu enyemaka, ya asịkwa, Lee m!ọ bụrụkwa na i nye onye agụụ na-agụ ihe na-agụ mkpụrụ obi gị, nyejuokwa mkpụrụ obi nke nọ nahụhụ afọ, ìhè gị ga-enwukwa ọbụna nọchịchịrị, itiri gị ga-adịkwa ka etiti ehihie.Jehova ga na-edu gị mgbe niile, na-enyejukwa mkpụrụ obi gị afọ ọbụna nala kpọrọ nkụ, ọ ga-emekwa ka ọkpụkpụ gị dị ike; ị ga-adịzi ka ubi nke mmiri na-ede nke ọma, dịkwa ka isi mmiri, nke mmiri ya na-adịghị ata ata.Ọ bụ nihi gị ka ndị mmadụ ga-ewu ebe ndị ahụ tọgbọrọ nefu kemgbe oge dị anya gara aga; ị ga-ewughachikwa ọbụna ntọala ndị tọgbọrọ nefu kemgbe ọtụtụ ọgbọ. A ga-akpọkwa gị onye na-arụzi ebe e tidara etida ná mgbidi, onye na-arụzi okporo ụzọ nke mmadụ si ala nụlọ ya.Ọ bụrụ na i kworo ụbọchị izu ike mee ka ụkwụ gị laghachi azụ, i wee kwụsị ime ihe na-atọ gị ụtọ nụbọchị m nke dị nsọ, kpọọkwa ụbọchị izu ike ihe na-enye obi ụtọ, ụbọchị Jehova nke dị nsọ, nke a na-akwanyere ùgwù, i wee kwanyere ya ùgwù kama ịgbaso ụzọ gị, kama ịchọ ihe na-atọ gị ụtọ na okwu na-enweghị isi;mgbe ahụ, ihe Jehova ga-atọ gị ụtọ nke ukwuu, m ga-emekwa ka ị nọkwasị nebe ndị dị elu nke ụwa. M ga-emekwa ka i rie ihe si nihe nketa nke Jekọb nna nna gị, nihi na ọ bụ ọnụ Jehova kwuru ya. 